section_heading: Komercijalni uspjeh
paragraph_text: Yield je bio objavljen 3. veljače 1998. godine na CD-u, gramofonskoj ploči, kazeti i MiniDiscu. Epic je više uložio u promidžbu tog albuma nego No Codea; potpredsjednik marketinškog odsjeka Epic Recordsa Steve Barnett tvrdio je da je prvi put od debitantskog albuma Ten diskografska kuća "imala dovoljno vremena dobro obaviti posao". Album je procurio na internet u prosincu 1997. godine; radijska stanica WKRL-FM iz Syracusea reproducirala je pjesme s promidžbenog primjerka albuma, te su obožavatelji grupe snimili prijenos i objavili pjesme na internetu.<ref> S Yielda su bila objavljena dva singla. Glavni singl "Given to Fly" našao se na 21. mjestu ljestvice Billboard Hot 100, pojavio se na trećem mjestu ljestvice Modern Rock i proveo šest tjedana na vrhu ljestvice Mainstream Rock. Drugi singl s albuma, "Wishlist", našao se na 47. mjestu ljestvice Hot 100. Skladbe "In Hiding" i "Do the Evolution" također su se pojavile na ljestvicama rock glazbe. Skupina je unajmila crtača stripova Todda McFarlanea da izradi animirani spot za "Do the Evolution".<ref> Bio je to prvi glazbeni spot skupine od 1992. godine. Na dodjeli nagrada Grammy 1999. godine "Do the Evolution" bio je nominiran za nagradu u kategoriji najbolje hard rock izvedbe, dok je njegov spod bio nominiran za nagradu u kategoriji najboljeg glazbenog spota.<ref>